কাজ করতে বাধা পাচ্ছেন তিনি। পশ্চিমবঙ্গ বাংলা আকাডেমির সভাপতি পদ ছাড়তে চেয়ে এমনই বিস্ফোরক অভিযোগ তুলেছেন শাঁওলি মিত্র। কিন্তু তাঁর অভিযোগ মানতে নারাজ বিশিষ্ট কবি সুবোধ সরকার। তাঁর বক্তব্য, ‘বর্তমানে পশ্চিমবঙ্গ বাংলা আকাদেমির কোনও পরিকাঠামোগত সমস্যাই নেই। বরং গত কয়েক বছরে পরিকাঠামোগত অনেক উন্নয়ন হয়েছে।‘
 নিজস্ব প্রতিবেদন: কাজ করতে বাধা পাচ্ছেন তিনি। পশ্চিমবঙ্গ বাংলা আকাডেমির সভাপতি পদ ছাড়তে চেয়ে এমনই বিস্ফোরক অভিযোগ তুলেছেন শাঁওলি মিত্র। কিন্তু তাঁর অভিযোগ মানতে নারাজ বিশিষ্ট কবি সুবোধ সরকার। তাঁর বক্তব্য, ‘বর্তমানে পশ্চিমবঙ্গ বাংলা আকাদেমির কোনও পরিকাঠামোগত সমস্যাই নেই। বরং গত কয়েক বছরে পরিকাঠামোগত অনেক উন্নয়ন হয়েছে।‘ শাঁওলি মিত্রের অভিযোগের প্রেক্ষিতে বিশিষ্ট কবি সুবোধ সরকার আরও বলেন, ‘এটুকু বলতে পারি যে, বাংলা আকাডেমি ভবনের যথেষ্ট উন্নয়ন হয়েছে। পরিকাঠামো বলতে তো অনেক কিছুই বোঝায়, আমি জানি না শাঁওলি মিত্র ঠিক কোন বিষয়টি উল্লেখ করতে চেয়েছেন। তবে আমার কাছ গোটা বিষয়টি স্পষ্ট নয়।‘ প্রসঙ্গত, পরিকাঠামোগত সমস্যার কথা বলে বাংলা আকাডেমির পদ ছাড়তে চেয়ে ইচ্ছাপ্রকাশ করেছেন শাঁওলি মিত্র। তাঁর অভিযোগ, "বাংলা আকাদেমিতে কাজের উপযুক্ত পরিকাঠামো নেই। আকাডেমির কাজ শুধু অনুষ্ঠান করা নয়, গবেষণা করা। পরিকাঠামোগত সমস্যার জন্যই সে কাজ করা যাচ্ছে না।" পদত্যাগের সিদ্ধান্ত জানিয়ে তিন সপ্তাহ আগেই মুখ্যমন্ত্রীকে চিঠি পাঠিয়েছেন শাঁওলি মিত্র। কিন্তু এখনও সেই চিঠির কোনও উত্তর পাননি তিনি। তবে তিনি যে নিজের সিদ্ধান্তে অনড় থাকবেন, তাও জানিয়ে দিয়েছেন শাঁওলি মিত্র।